CELEX: 32007D0610
Language: lv
Date: 2007-09-11 00:00:00
Title: 2007/610/EK: Komisijas Lēmums ( 2007. gada 11. septembris ) par Kopienas finansiālo atbalstu 2007. gada programmai, kas paredzēta, lai Francijas aizjūras departamentos ierobežotu augiem un augu produktiem kaitīgus organismus (izziņots ar dokumenta numuru K(2007) 4147)

15.9.2007   
            
            
               LV
            
            
               Eiropas Savienības Oficiālais Vēstnesis
            
            
               L 242/24
            
         
      KOMISIJAS LĒMUMS
   
   (2007. gada 11. septembris)
   par Kopienas finansiālo atbalstu 2007. gada programmai, kas paredzēta, lai Francijas aizjūras departamentos ierobežotu augiem un augu produktiem kaitīgus organismus
   (izziņots ar dokumenta numuru K(2007) 4147)
   (Autentisks ir tikai teksts franču valodā)
   (2007/610/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2006. gada 30. janvāra Regulu (EK) Nr. 247/2006, ar ko ievieš īpašus pasākumus lauksaimniecības jomā attālākajiem Eiropas Savienības reģioniem (1), un jo īpaši 17. panta 3. punkta pirmās daļas pirmo teikumu,
   tā kā:
   
               (1)
            
            
               Ņemot vērā augšanas apstākļus Francijas aizjūras teritorijās, ir vajadzīgi īpaši pasākumi saistībā ar kultūraugu audzēšanu. Šo pasākumu vidū ir dārgi augu veselības pasākumi.
            
         
               (2)
            
            
               Komisijas 2007. gada 10. septembra Lēmumā 2007/609/EK par tādu pasākumu definēšanu, kas var pretendēt uz Kopienas finansējumu programmām, kas paredzētas, lai Francijas aizjūras departamentos, Azoru salās un Madeirā ierobežotu augiem un augu produktiem kaitīgus organismus (2), definēti pasākumi, kas var pretendēt uz Kopienas finansējumu programmām, kas paredzētas, lai Francijas aizjūras departamentos, Azoru salās un Madeirā ierobežotu augiem un augu produktiem kaitīgus organismus.
            
         
               (3)
            
            
               Francijas iestādes ir iesniegušas Komisijai augu veselības pasākumu programmu. Šajā programmā sīkāk norādīti sasniedzamie mērķi, paredzamie rezultāti, veicamie pasākumi, to ilgums un izmaksas, ņemot vērā iespējamo Kopienas finansiālo atbalstu. Šajā programmā paredzētie pasākumi atbilst prasībām Lēmumā 2007/609/EK.
            
         
               (4)
            
            
               Saskaņā ar Padomes 2005. gada 21. jūnija Regulas (EK) Nr. 1290/2005 par kopējās lauksaimniecības politikas finansēšanu (3) 3. panta 2. punkta a) apakšpunktu augu veselības pasākumus finansē Eiropas Lauksaimniecības garantiju fonds. Šo pasākumu finanšu kontroles nolūkā piemēro minētās regulas 9., 36. un 37. pantu.
            
         
               (5)
            
            
               Šajā lēmumā paredzētie pasākumi ir saskaņā ar Augu veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Tiek apstiprināts Kopienas finansiāls atbalsts Francijai, lai 2007. gadā Francijas aizjūras departamentos īstenotu oficiālu programmu, ar ko ierobežo augiem un augu produktiem kaitīgus organismus un kas sīkāk izklāstīta pielikuma A daļā.
   Finansējums paredzēts, lai segtu ne vairāk kā 60 % no kopējiem attaisnotajiem izdevumiem, kas sīkāk izklāstīti pielikuma B daļā, un tas nepārsniedz EUR 224 700 (ieskaitot PVN).
   2. pants
   1.   Avansa maksājumu EUR 100 000 apmērā izmaksā 60 dienu laikā pēc maksājuma pieprasījuma saņemšanas no Francijas.
   2.   Finansiālā atbalsta atlikušo daļu samaksā ar noteikumu, ka ne vēlāk kā 2008. gada 15. martā Komisijai elektroniskā formā ir iesniegts galīgais īstenošanas ziņojums par programmu.
   Ziņojumā jānorāda šāda informācija:
   
               a)
            
            
               visas programmas precīzs tehniskais novērtējums, tostarp tas, vai ir sasniegti fiziskie un kvalitatīvie mērķi un panākts uzlabojums, kā arī tūlītējās fitosanitārās un ekonomiskās ietekmes novērtējums, un
            
         
               b)
            
            
               finanšu izmaksu pārskats, kurā norādītas faktiskās izmaksas, sadalot pēc apakšprogrammām un pasākumiem.
            
         3.   Atbilstīgi pielikuma B daļā norādītajam paredzamajam budžeta sadalījumam Francija vienas apakšprogrammas ietvaros var pielāgot finansējuma sadalījumu starp dažādiem pasākumiem, nepārsniedzot 15 % no Kopienas finansiālā atbalsta attiecīgajai apakšprogrammai, ar noteikumu, ka nav pārsniegta kopējā attaisnoto izdevumu summa, kas paredzēta programmā, un ka tādēļ nerodas novirze no programmas galvenajiem mērķiem.
   Par visiem finansējuma pielāgojumiem jāpaziņo Komisijai.
   3. pants
   Šis lēmums stājas spēkā 2007. gada 1. janvārī.
   4. pants
   Šis lēmums ir adresēts Francijas Republikai.
   
      Briselē, 2007. gada 11. septembrī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 42, 14.2.2006., 1. lpp. Regulā grozījumi izdarīti ar Regulu (EK) Nr. 2013/2006 (OV L 384, 29.12.2006., 13. lpp.).
   
      (2)  Skatīt šā Oficiālā Vēstneša 20. lpp.
   
      (3)  OV L 209, 11.8.2005., 1. lpp. Regulā jaunākie grozījumi izdarīti ar Regulu (EK) Nr. 378/2007 (OV L 95, 5.4.2007., 1. lpp.).
   
      PIELIKUMS
      2007. gada programma un paredzamais budžeta sadalījums
      A   DAĻA
      Programma
      Programmā ietver trīs apakšprogrammas:
      
                  1)
               
               
                  apakšprogramma Martinikas departamentam:
                  
                              a)
                           
                           
                              1.1. pasākums: augu veselības novērtējums un diagnostika, izmantojot reģionālo laboratoriju un tās mobilo vienību (labo vert);
                           
                        
                              b)
                           
                           
                              1.2. pasākums: bioloģiskās daudzveidības pētījums saimniecībās, kurās audzē augļus vai dārzeņus;
                           
                        
            
                  2)
               
               
                  apakšprogramma Gviānas departamentam:
                  
                              a)
                           
                           
                              2.1. pasākums: lauksaimniecības fitosanitārās brīdināšanas sistēmas izveide rīsu audzēšanai;
                           
                        
                              b)
                           
                           
                              2.2. pasākums: diagnostikas iespēju paplašināšana, izmantojot reģionālo laboratoriju un tās mobilo vienību (labo vert);
                           
                        
            
                  3)
               
               
                  apakšprogramma Gvadelupas departamentam:
                  
                              a)
                           
                           
                              3.1. pasākums: apsekošanas tīkla izveide attiecībā uz drozofilām;
                           
                        
                              b)
                           
                           
                              3.2. pasākums: apsekojums un pasākumi saistībā ar kokosriekstu letālās dzeltēšanas slimību;
                           
                        
                              c)
                           
                           
                              3.3. pasākums: tāda riska pārvaldība, kas saistīts ar kaitīgu organismu ievazāšanu tūrisma rezultātā;
                           
                        
                              d)
                           
                           
                              3.4. pasākums: bioloģiskās attīrīšanas metodes izstrāde augsnēm, kas piesārņotas ar hlordekonu un HCH;
                           
                        
                              e)
                           
                           
                              3.5. pasākums: maniokas skudru izplatības mērķtiecīga uzraudzība.
                           
                        
            B   DAĻA
      Paredzamais budžeta sadalījums
      (EUR), norādot dažādus paredzamos rezultātus
      
                  Apakšprogrammas
               
               
                  Rezultāta veids (S – pakalpojumu sniegšana, R – izpēte vai pētnieciskais darbs)
               
               
                  Attaisnoti izdevumi
               
               
                  Valsts atbalsts
               
               
                  EK atbalsts
               
            
                  Martinika
               
            
                  1.1. pasākums
               
               
                  Fitosanitārā diagnostika uz vietas (S)
               
               
                  75 000
               
               
                   
               
               
                   
               
            
                  1.2. pasākums
               
               
                  Bioloģiskās daudzveidības un derīgo palīgorganismu pētījums (R)
               
               
                  40 500
               
            
                  Starpsumma
               
               
                   
               
               
                  115 500
               
               
                  46 200
               
               
                  69 300
               
            
                  Gviāna
               
            
                  2.1. pasākums
               
               
                  Fitosanitārās brīdināšanas sistēmas modeļa izveide (R)
               
               
                  110 000
               
               
                   
               
               
                   
               
            
                  2.2. pasākums
               
               
                  Fitosanitārā diagnostika uz vietas (S)
               
               
                  25 000
               
            
                  Starpsumma
               
               
                   
               
               
                  135 000
               
               
                  54 000
               
               
                  81 000
               
            
                  Gvadelupa
               
            
                  3.1. pasākums
               
               
                  Apsekošanas tīkla izveide attiecībā uz drozofilām (R)
               
               
                  28 000
               
               
                   
               
               
                   
               
            
                  3.2. pasākums
               
               
                  Ziņojums par apsekojumu attiecībā uz slimību un ziņošana ražotājiem par fitosanitārajiem riskiem (S)
               
               
                  12 000
               
            
                  3.3. pasākums
               
               
                  Pasākumi sabiedrības informēšanai par kaitīgu organismu ievazāšanas risku (S)
               
               
                  28 000
               
            
                  3.4. pasākums
               
               
                  Bioloģiskās attīrīšanas metodes izstrāde augsnēm (R)
               
               
                  15 000
               
            
                  3.5. pasākums
               
               
                  Pētījums par iespējamu kaitīgā organisma integrēto ierobežošanu (R)
               
               
                  41 000
               
            
                  Starpsumma
               
               
                   
               
               
                  124 000
               
               
                  49 600
               
               
                  74 400
               
            
                  Kopā
               
               
                   
               
               
                  374 500
               
               
                  149 800
               
               
                  224 700